rejauldu/bengali-wikipedia huggingface dataset:
দাড়িধারী চেওয়া (বৈজ্ঞানিক নাম: Taenioides cirratus) (ইংরেজি: Bearded Worm Goby) হচ্ছে Gobiidae পরিবারের Taenioides গণের একটি স্বাদুপানির মাছ।  বর্ণনা দাড়িধারী চেওয়া লম্বায় ৩০ সেমি।  বিস্তৃতি এই মাছ বাংলাদেশ, ভারত, চীন, জাপান, মালয়েশিয়া এবং ইন্দো-প্রশান্ত মহাসাগর পর্যন্ত বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য এ মাছ উপকূলের জলাশয়ে ছোট ছোট গর্ত করে বাস করে। চাঁদপুরের ডাকাতিয়া নদীর তীরে ছোট ছোট গর্তে সর্ব্বোচ্চ ৩৮.২ সেমি দৈর্ঘ্যের মাছ পাওয়া গিয়েছে। এরা মাটির নিচে প্রায় ২ মিটার গভীর গর্তে বাস করে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:চীনের মাছ বিষয়শ্রেণী:জাপানের মাছ বিষয়শ্রেণী:মালয়েশিয়ার মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
বিন্যামীনএই ব্যক্তিনামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। (, , Binyāmīn) ইহুদিধর্ম, খ্রিষ্টধর্ম ও ইসলাম অনুসারে ছিলেন যাকোবের তেরো সন্তানাদির (বারো পুত্র ও এক কন্যা) সর্বকনিষ্ঠ এবং রাহেলের দ্বিতীয় ও সর্বশেষ পুত্র। তিনি ইস্রায়েলীয় বিন্যামীন গোত্রের আদিপুরুষ। হিব্রু বাইবেল অনুযায়ী কনান দেশে তাঁর জন্ম হয়।Genesis 35:18Richard Elliott Friedman, Who wrote the Bible?  সামারিতান পেন্টাটিউকে বিন্যামীনের নাম বিনিয়ামেম () হিসেবে উল্লেখিত রয়েছে যার অর্থ আমার দিনসমূহের পুত্র।Peake's Commentary on the Bible পবিত্র কোরআনে বিন্যামীনকে ন্যায়পরায়ণ বালক হিসেবে অবিহিত করা হয়েছে যিনি হজরত ইউসুফ (আ.)-এর বিরুদ্ধে তাঁর জ্যেষ্ঠ ভাইদের ষড়যন্ত্রকালে হজরত ইয়াকুব (আ.)-এর পক্ষে থেকেছিলেন। পরবর্তী রাব্বীয় ঐতিহ্যে তাঁকে চার প্রাচীন ইস্রায়েলীয়র অন্যতম বলে উল্লেখ করা হয়েছে যারা পাপহীন মৃত্যুবরণ করেছেন।https://www.chabad.org/library/bible_cdo/aid/8230/jewish/Chapter-35.htm#showrashi=trueJewish Encyclopedia  বংশতালিকা   তথ্যসূত্র
প্রণয়রাজ ভাঙ্গারি একজন তেলুগু থিয়েটার রিসার্চ স্কলার  এবং তেলুগু উইকিপিডিয়া প্রশাসক। উইকিভাতসারম নামের একটি ধারণা সহ (), তিনি উইকিপিডিয়াতে ৩৬৫ দিন পরপর ৩৬৫টি নতুন নিবন্ধ লিখেছেন। তিনিই বিশ্বের প্রথম ব্যক্তি যিনি এই কৃতিত্ব অর্জন করেছেন। সেই ধারা অব্যাহত রেখে, তিনি ৪ জুন, ২০১৯ পর্যন্ত ১০০০দিনে ১০০০টি নিবন্ধ সম্পূর্ণ করেছেন। এখন তিনি ১৭ অক্টোবর, ২০২০ পর্যন্ত ১৫০০ দিনে ১৫০০টি নিবন্ধ সম্পূর্ণ করেছেন।   জন্ম  প্রণয়রাজ ইয়াদাদ্রি ভুবনগরী জেলার মঠকুরে একটি তাঁতি পরিবারে জন্মগ্রহণ করেন। প্রণয়রাজের মতে, তার বাবা চলচ্চিত্রের একজন ভক্ত এবং তার মা অন্যদের মধ্যে বাথুকাম্মা গান গাইতেন যা তাকে শিল্পের প্রতি আকৃষ্ট করেছিল। তিনি রেডিওতে গান শুনতে শুরু করেন এবং গানের বই থেকে চলচ্চিত্রের গান গাওয়ার অনুশীলন করেন। তারপরে তিনি তার স্কুলের অনুষ্ঠান, বিনায়ক চবিথি উদযাপন এবং তার নিজ শহরে বিবাহ অনুষ্ঠানগুলিতে পারফর্ম করা শুরু করেন। থাম্ব| প্রণয়রাজ উইকিপিডিয়ার সহ-প্রতিষ্ঠাতা জিমি ওয়েলসের সাথে উইকিম্যানিয়া 2016-এ ইতালির এসিনো লারিওতে   থিয়েটার  প্রণয়রাজ ১৭-২৩ফেব্রুয়ারী, ২০১৪ এর মধ্যে নয়া দিল্লিতে শিশু এবং তরুণ দর্শকদের জন্য টিফলি আন্তর্জাতিক থিয়েটার ফেস্টিভালে অংশগ্রহণ করেছিলেন। ২০ মার্চ, তিনি তার কিছু বন্ধু যারা তেলুগু থিয়েটারে কাজ করছেন তাদের সাথে সহযোগিতার মাধ্যমে গোল্ডেন থ্রেশহোল্ড, আবিডস, হায়দ্রাবাদে আম্মা চেপিনা কথার অভিনয়ের মাধ্যমে পপকর্ন থিয়েটার প্রতিষ্ঠা করেন। পপকর্ন থিয়েটারের মাধ্যমে তিনি শিশু ও যুবকদের থিয়েটারের প্রতি আকৃষ্ট করতে কাজ করছেন।   তেলুগু উইকিপিডিয়ায় অবদান    ২০১৪ সালে বিজয়ওয়াড়াতে আয়োজিত ১০ তম বার্ষিকী উদযাপন এবং ২০১৫ সালে তিরুপথিতে আয়োজিত ১১ তম বার্ষিকী উদযাপনের সাধারণ সম্পাদক হিসাবে কাজ করেছিলেন।యూత్ స్పెషల్ : అది అతనికో మిషన్  বিভিন্ন মাধ্যমে তেলুগু উইকিপিডিয়া সম্পর্কে প্রচারণা চালাচ্ছেন যাতে এটি সবার কাছে পৌঁছে যায়। প্রণয়রাজের অবদানের স্বীকৃতি দিয়ে, উইকিমিডিয়া ফাউন্ডেশন তাকে ইতালিতে অনুষ্ঠিত উইকিপিডিয়া আন্তর্জাতিক সম্মেলন উইকিম্যানিয়া ২০১৬- এ আমন্ত্রণ জানায়। కంప్యూటర్ ఫర్ యు పత్రిక - ఏప్రిల్ 2016 - 37వ పుట  প্রণয়রাজ ১০০ দিন পূর্ণ করেছেন - বিশ্বব্যাপী উইকিপিডিয়ার বিভিন্ন ভাষায় 100টি উইকি নিবন্ধ চ্যালেঞ্জ হচ্ছে। ৮ সেপ্টেম্বর ২০১৬ - ১৬ ডিসেম্বর ২০১৬ এর মধ্যে তিনি ১০০টি উইকি নিবন্ধ লিখেছিলেন।ప్రణయ్ రాజ్ ను సన్మానిస్తున్న హరికృష్ణ  তিনি WikiVastaram ধারণার অধীনে 365 দিনে 365টি উইকি নিবন্ধ লিখে বিশ্বের প্রথম উইকিপিডিয়ান হয়েছেন। 8 সেপ্টেম্বর ২০১৬ থেকে শুরু করে, প্রতিদিন একটি উইকি নিবন্ধ লিখে, ৭:সেপ্টেম্বর ২০১৭-এ তিনি উইকিভাস্টারম সম্পন্ন করেন   ৫ জুন ২০১৯-এ, তিনি ১০০০ দিন পূর্ণ করেছেন - ১০০০ উইকি নিবন্ধ।    তথ্যসূত্র   বিষয়শ্রেণী:তেলুগু অভিনেতা বিষয়শ্রেণী:তেলুগু লেখক বিষয়শ্রেণী:১৯৮৫-এ জন্ম বিষয়শ্রেণী:ভারতীয় উইকিমিডিয়ান বিষয়শ্রেণী:উইকিপিডিয়া ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:তেলুগু ভাষার নাট্যকার
মোহাম্মদ ফায়েক উজ্জামান বাংলাদেশী শিক্ষাবিদ এবং খুলনা বিশ্ববিদ্যালয় এর সাবেক উপাচার্য।  কর্মজীবন জামান ২৮ নভেম্বর ২০১০ থেকে খুলনা বিশ্ববিদ্যালয় এর উপ-উপাচার্য হিসাবে দায়িত্ব পালন করেছেন। এর আগে তিনি রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের অধ্যাপক হিসাবে দায়িত্ব পালন করেছিলেন।  ২০১৩ সালের জানুয়ারিতে জামানকে খুলনা বিশ্ববিদ্যালয় এর উপাচার্য পদে নিয়োগ দেওয়া হয়। ২০১৭ সালের জানুয়ারি মাসে তিনি দ্বিতীয় মেয়াদে উপাচার্য হিসেবে নিয়োগ পান এবং ২০২১ সালের জানুয়ারি মাস পর্যন্ত দায়িত্ব পালন করেন।  তথ্যসূত্র  বিষয়শ্রেণী:খুলনা বিশ্ববিদ্যালয়ের উপাচার্য বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:জীবিত ব্যক্তি
২ গিগা হার্জ থেকে ২'৪ গিগা হার্জ পর্যন্ত বিস্তৃত মাইক্রোয়েভ রেডিও ব্যান্ড। এস ব্যান্ডটি বৈদ্যুতিন চৌম্বকীয় বর্ণালীটির মাইক্রোওয়েভ ব্যান্ডের ২ থেকে ৪ গিগা হার্টজ (গিগাহার্টজ) এর ফ্রিকোয়েন্সি কভার করার একটি অংশের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর একটি পদবি। সুতরাং এটি ইউএইচএফ এবং এসএফএফ ব্যান্ডের মধ্যে ৩.০গিগাহার্জ-এ প্রচলিত সীমানা অতিক্রম করে। এস ব্যান্ডটি বিমান পরিবহন নিয়ন্ত্রণ, আবহাওয়া রাডার, পৃষ্ঠতল জাহাজের রাডার এবং কিছু যোগাযোগ উপগ্রহের বিশেষত স্পেস শাটল এবং আন্তর্জাতিক মহাকাশ কেন্দ্রের সাথে যোগাযোগের জন্য নাসা দ্বারা ব্যবহৃত সংস্থাগুলির জন্য বিমানবন্দর নজরদারি রাডার দ্বারা ব্যবহৃত হয়। ১০ সেন্টিমিটার রাডার শর্ট-ব্যান্ডটি প্রায় ১.৫ থেকে ৫.২ গিগাহার্টজ পর্যন্ত হয়। এস ব্যান্ডটিতে ২.৪–২.৪H৮৩ গিগাহার্জ আইএসএম ব্যান্ড রয়েছে যা কম পাওয়ার লাইসেন্সবিহীন মাইক্রোওয়েভ ডিভাইস যেমন কর্ডলেস ফোন, ওয়্যারলেস হেডফোন (ব্লুটুথ), ওয়্যারলেস নেটওয়ার্কিং (ওয়াইফাই), গ্যারেজ দরজা খোলার, কীলেস গাড়ির লকস, শিশুর মনিটরের জন্য ব্যাপকভাবে ব্যবহৃত হয় মেডিকেল ডায়াথার্মি মেশিন এবং মাইক্রোওয়েভ ওভেনগুলির জন্য (সাধারণত ২.৪৯৫ গিগাহার্টজ এ)। ভারতের আঞ্চলিক উপগ্রহ নেভিগেশন নেটওয়ার্ক (আইআরএনএসএস) ২.৪৮থেকে ২,০০০গিগাহার্টজ বর্ধমান।   বহিঃসংযোগ   বিষয়শ্রেণী:মাইক্রোওয়েভ ব্যান্ড বিষয়শ্রেণী:ইলেক্ট্রোম্যাগনেটিক বর্ণালী বিষয়শ্রেণী:তড়িৎ চৌম্বকীয় বর্ণালী বিষয়শ্রেণী:টেলিযোগাযোগ যন্ত্রপাতি
চিকিৎসাবিদ্যায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের চিকিৎসা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ব্রিগেডিয়ার মাহমুদুর রহমান চৌধুরীকে “চিকিৎসা বিজ্ঞানে স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  চিকিৎসাবিদ্যায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
আজিম উদ্দিন উচ্চ বিদ্যালয় কিশোরগঞ্জ জেলা শহরের পূর্বপ্রান্তে শোলাকিয়ায় অবস্থিত একটি ঐতিহ্যবাহী শিক্ষা প্রতিষ্ঠান। এই বিদ্যালয়ে ষষ্ঠ থেকে দশম শ্রেণী পর্যন্ত ছাত্র-ছাত্রিদের পড়াশোনার সুব্যবস্থা রয়েছে। এই অঞ্চলের আর্থসামাজিক অবস্থার উন্নয়নে প্রতিষ্ঠানটির বিশেষ অবদান রয়েছে।   বিদ্যালয়ের ইতিহাস  ১৯১৬ সালে বিদ্যালয় প্রতিষ্ঠাকল্পে দানবীর মুন্সী আজিম উদ্দিন আহাম্মদ সাহেব নগদ ২০,০০০/- (বিশ হাজার) টাকা দান করে এবং উক্ত টাকায় তৎকালীন সময়ে ৪ একর ৬২ শতাংশ জমি বিদ্যালয়ের নামে ক্রয় করে উক্ত জমিতে বিদ্যালয় প্রতিষ্ঠা করেন। তৎকালীন সময়ে পিছিয়ে থাকা মুসলমানদের মধ্যে শিক্ষার আলো বিতরণের জন্য মুন্সী আজিম উদ্দিন আহাম্মদ প্রথমে সাঁতারপুর তারপর অত্র বিদ্যালয়টি বর্তমান স্থানে স্থানান্তরিত করেন। প্রতিষ্ঠানের প্রতিষ্ঠাতা প্রধান শিক্ষক বাবু হীরণ চন্দ্র গোস্বামী। তিনি ০৩/২/১৬ থেকে ১৯/১২/১৬ পর্যন্ত প্রধান শিক্ষক হিসাবে দায়িত পালন করার পর বাবু বসন্ত কুমার চক্রবর্তী ২০/১২/১৬ থেকে ২৮/০৮/৩৩ পর্যন্ত বিদ্যালয়ের হাল ধরেন। তার সময় ১৯২২ সালে বিদ্যালয়ের কৃতী ছাত্র রেবতী মোহন বর্মণ অবিভক্ত বাংলায় কলকাতা বিশ্ববিদ্যালয়ের অধীনে এন্ট্রান্স পরীক্ষায় ১ম স্থান অধিকার করেন। পরবর্তীতে অনেক চড়াই উৎরাইয়ের মধ্যে দিয়ে বিদ্যালয়টি চলতে থাকে। এই অবস্থায় বিদ্যালয়টির অগ্রগতি ব্যাহত হলে ০১/০১/১৯৫১ সালে ত্রাতার ভূমিকা নিয়ে বিদ্যালয়ে প্রধান শিক্ষক হিসাবে যোগদান করেন মোঃ মতিউর রহমান। যাঁর হাতের ছোঁয়ায় বিদ্যালয়টি প্রাণ ফিরে পেল নতুন করে। যাকে বলা হয় আজিম উদ্দিন উচ্চ বিদ্যালয়ের আধুনিক রূপকার। তারপর আর পেছনে ফিরে তাকাতে হয়নি।   ক্রীড়া  অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে। তাদের মধ্যে উল্লেখযোগ্য ক্রীড়াবিদ চুনিলাল গোস্বামী (ক্যাপ্টেন, মোহনবাগান ফুটবল টিম, কলকাতা), ফুটবলার আঃ রহমান চাঁন মিয়া।   সাংস্কৃতিক  সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকাণ্ডে অসংখ্যবার শ্রেষ্ঠত্বের সুনাম বয়ে এনেছে। তাদের মধ্যে নাট্যকার আব্দুল্লাহ আল মামুন, কবি আবিদ আজাদ, ভাষ্যকার নাজমুল হুদা, নৃত্য শিল্পী শুক্লা সরকার উল্লেখযোগ্য। বিগত ১৩ জানুয়ারী/২০০৮ ঢাকা বাংলা একাডেমীতে মানবাধিকার সংগঠন আইন ও শালিস কেন্দ্রে আয়োজিত ‘‘প্রথম জাতীয় দেয়াল পত্রিকা-২০০৮’’ প্রতিযোগিতায় ‘চন্দ্রাবতী’ ও ২০১১ সালে ’’দেয়াল ভাঙ্গার গান’’ প্রথম স্থান অধিকার করে।কিশোরগঞ্জ নিউজ Daily Kalerkanthoদৈনিক প্রথম আলো   মহান মুক্তিযুদ্ধে ভূমিকা  মহান মুক্তিযুদ্ধে উক্ত প্রতিষ্ঠানটি বিশেষ ভূমিকা পালন করেছে। তৎকালীন মেজর এম. শফিউল্লাহর নেতৃত্বে অত্র প্রতিষ্ঠানে এক প্লাটুন সেনাবাহিনী নিয়ে অবস্থান করে মুক্তিযুদ্ধে অংশগ্রহণ করার লক্ষ্যে বহু লোকজনকে প্রশিক্ষণ দান করেন। অত্র প্রতিষ্ঠানের তৎকালীন প্রধান শিক্ষক জনাব মরহুম মতিয়ুর রহমান এঁর পুত্র এবং অত্র প্রতিষ্ঠানের কৃতী ছাত্র আতিকুর রহমান ভৈরবে পাক বাহিনীর সঙ্গে সম্মুখ যুদ্ধে শহীদ হন। অত্র বিদ্যালয়ের শিক্ষক জনাব আফতাব উদ্দিন মহান মুক্তিযুদ্ধে শহীদ হন।   কৃতি ছাত্র   রেবতী মোহন বর্মণ;  ড. ওসমান গণি;  সৈয়দ নজরুল ইসলাম;  ড. ম. আখতারুজ্জামান;  চুনিলাল গোস্বামী  আব্দুল্লাহ আল মামুন   আরও দেখুন   বনগ্রাম আনন্দ কিশোর স্কুল এন্ড কলেজ  গুরুদয়াল সরকারি কলেজ   তথ্যসূত্র   বিষয়শ্রেণী:কিশোরগঞ্জ জেলার বিদ্যালয়
দোলঞ্চা বা দলঞ্চা নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷  গতিপথ উত্তর দিনাজপুর জেলার ইসলামপুর মহকুমার সাপনিকলা বনাঞ্চল থেকে এই দলঞ্চা নদীর উৎপত্তি। যাত্রাপথে এটি সুজালি, বইরঝাড়ি, ঘোড়ামারা, বোচাভিটা প্রভৃৃৃতি গ্রাম পঞ্চায়েত অতিক্রম করে কোণীভিটায় এসে নাগর নদীর সাথে মিলিত হয়েছে। নদীটির দৈর্ঘ্য প্রায় ২০ কিলোমিটার। জনশ্রুতি অনুযায়ী পুর্বে এই নদীর তীরে শাল, কদম, শিরীষ প্রভৃতি গাছের অরণ্য ছিল বলে জানা গেছে।https://www.bengallive.in/bengallive-special/river-story-of-uttar-dinajpur-fourth-part/  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:উত্তর দিনাজপুর জেলার নদী
আশরাফ হোসেন (১৯৩৯ – ১৮ জুলাই ২০২০) বাংলাদেশ জাতীয়তাবাদী দলের একজন রাজনীতিবিদ এবং খুলনা-৩ ও বিলুপ্ত খুলনা-৭ আসনের সাবেক সাংসদ। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।   জন্ম ও প্রাথমিক জীবন  ১৯৩৯ সালে আশরাফ হোসেন কুমিল্লা জেলার ব্রাহ্মণপাড়া উপজেলার নাল্লা গ্রামে জন্মগ্রহণ করেন। প্রাথমিক শিক্ষা নাল্লা সরকারি প্রাথমিক বিদ্যালয় থেকে সম্পন্ন করে।   রাজনৈতিক ও কর্মজীবন  আশরাফ বাংলাদেশ জাতীয়তাবাদী দলের সাবেক যুগ্ম মহাসচিব। তিনি ছিলেন খুলনা জুট ওয়ার্কার্স ইনস্টিটিউটের সভাপতি। ১/১১-এর সময় সংস্কারপন্থী অভিযোগ থাকায় রাজনীতি থেকে দূরে আছেন তিনি। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।  মৃত্যু  হোসেন ১৮ জুলাই ২০২০ ঢাকার একটি হাসপাতালে মৃত্যুবরণ করেন পরে তার গ্রামের বাড়ি কুমিল্লার ব্রাহ্মণপাড়া উপজেলার নাল্লা গ্রামে তাকে তার মা বাবার কবরের পাশে দাফন করা হয়। তিনি দীর্ঘদিন থেকে ডায়াবেটিস, হৃদরোগ ও বার্ধক্যজনিত রোগে ভুগছিলেন। বয়স হয়েছিল ৮১ বছর।সাবেক হুইপ আশরাফ হোসেনের ইন্তেকাল, ডেইলি নয়া দিগন্ত ডটকম, ১৮ জুলাই ২০২০   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খুলনা জেলার ব্যক্তি
বড়গ্রাম ইউনিয়ন বাংলাদেশের ময়মনসিংহ জেলার মুক্তাগাছা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস  বড়গ্রাম ইউনিয়ন মুক্তাগাছা একটি ঐতিহ্যবাহী ইউনিয়ন পরিষদ। এই ইউনিয়নটি অনেক বরেণ্য ব্যক্তির জন্ম স্থান। ১৯৭১  সালে বড়গ্রাম ইউনিয়নেয় মুক্তিযোদ্ধাগণ পাক হানাদার বাহিনীর সাথে তীব্র পতিরোধ গরে তোলে। তবে অত্যন্ত পরিতাপের বিষয় যে, মুক্তিযুদ্ধের মাঝামাঝি সময়ে রাজাকার বাহিনীর সহযোগীতায় পাকহানাদার বাহিনী বিভিন্ন গ্রাম নিরাপরাদ ২১জন মানুষ কে ধরে এনে লাইন করে দার করিয়ে সরাসরি গুলি করে হত্যা করে। কালের পরিক্রমায় ২০০৯ সালে মির্জাকন্দায় বাইশা বিলের একটি বধ্যভূমি নির্মিত হয় এবং বাহেংগার কেজাই বিলের পাশে একটি বধ্যভূমি নির্মিত হয়।   প্রশাসনিক এলাকা  ওয়ার্ড নাম্বারঃ   আয়তন ও জনসংখ্যা  বড়গ্রাম ইউনিয়নের আয়তন ২৯.৩৭ বর্গ কিলোমিটার।   লোকসংখ্যা – ৩০৬৫০।প্রতি বর্গ কিলোমিটারে ১১৩১ জন প্রায় ।(২০০১সালের আদম শুমারি অনুযায়ী) গ্রামের সংখ্যা – ২২টি।  মৌজার সংখ্যা – ১৭টি।  হাট/বাজার সংখ্যা -০৬টি।   শিক্ষা  শিক্ষার হার :৩৩.৪৯%। (২০০১ এর শিক্ষা জরীপ অনুযায়ী)  শিক্ষা প্রতিষ্ঠান:  সরকারী প্রাথমিক বিদ্যালয়- ৮টি,  বে-সরকারী রেজিঃ প্রাঃ বিদ্যালয়- ০৩টি,        উচ্চ বিদ্যালয়ঃ ৩টি,    দাখিল মাদ্রাসা- ৩টি।   প্রধান বিদ্যাপীঠ গুলোঃ  ১. মোগলটুলা মাধ্যমিক বিদ্যালয়   ২. মোগলটুলা সরকারি প্রাথমিক বিদ্যালয়    দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১বীর মুক্তিযোদ্ধা মোঃ জাহান আলীবর্তমান০২০৩০৪০৫০৬০৭   আরও দেখুন   ময়মনসিংহ বিভাগ ময়মনসিংহ জেলা   তথ্যসূত্র   বিষয়শ্রেণী:মুক্তাগাছা উপজেলার ইউনিয়ন
ট্র্যাক তালিকা সকল গান এলটন জন এবং বার্নি তাউপিন দ্বারা লিখিত।  "The Emperor's New Clothes" – ৪:২৮ "ডার্ক ডায়মন্ড" – ৪:২৬ "লুক মা, নো হ্যান্ডস" – ৪:২২ "আমেরিকান ট্রায়াঙ্গেল" – ৪:৪৯ "অরিজিনাল সিন " – ৪:৪৯ "Birds" – ৩:৫১ "আই ওয়ান্ট লাভ" – ৪:৩৫ "দ্য ওয়েস্টল্যান্ড" – ৪:২১ "Ballad of the Boy in the Red Shoes" – ৪:৫২ "লাভ হার লাইক মি" – ৩:৫৮ "ম্যান্সফিল্ড" – ৪:৫৬ "দিস ট্রেন ডোন্ট স্টপ দেয়ার এনিমোর" – ৪:৩৯  ২০০২ পুনঃইস্যু বোনাস ডিস্ক ট্র্যাক তালিকা "ইয়োর সং" (আলেসান্দ্রো সাফিনার সঙ্গে) – ৪:২১ "Teardrops" (সাথে লুলু) – ৪:৪৬ "দ্য নর্থ স্টার" – ৫:৩২ "অরিজিনাল সিন" (জুনিয়র আর্থ এর মিশ্রণ) (সম্পাদন করা) – ৩:৫৫ "ইয়োর সং" (সঙ্গে আলেসান্দ্রো সাফিনা) (পরাক্রমশালী মিশ্রণ) (সম্পাদন করা) – 4:৩১  "আই ওয়ান্ট লাভ" (ভিডিও) "দিস ট্রেন ডোন্ট স্টপ দেয়ার এনিমোর" (ভিডিও) "ইয়োর সং" (ভিডিও)  বি-পক্ষই  সঙ্গীত বিন্যাস "God Never Came There" (৩:৫১)  "আই ওয়ান্ট লাভ" সিডি (ইউকে) "দ্য নর্থ স্টার" (৫:২৮)  "আই ওয়ান্ট লাভ" সিডি (ইউকে) "ডিড অ্যানিবডি স্লিপ উইথ  জোয়ান অব আর্ক" (৪:২০)  "দিস ট্রেন ডোন্ট স্টপ দেয়ার এনিমোর" (ইউকে)   তথ্যসূত্র   বহিঃসংযোগ
রংপুর-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p535 ISBN 019924958   সীমানা    ইতিহাস  রংপুর-২৩ আসনটি ১৯৭৯ সালে অনুষ্ঠিত স্বাধীন বাংলাদেশের দ্বিতীয় সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৯মোখলেছুর রহমান মিয়াবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:রংপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
হরিঢালী ইউনিয়ন বাংলাদেশের খুলনা জেলার  পাইকগাছা উপজেলার অন্তর্গত একটি ইউনিয়ন। অবস্থান ও আয়তন এই ইউনিয়নের উত্তরে তালা উপজেলা এবংকপিলমুনি ইউনিয়ন, পূর্বে লতা ইউনিয়ন এবং পশ্চিমে সাতক্ষীরা জেলার তালা উপজেলার জালারপুর ইউনিয়ন এবং দক্ষিণে গদাইপুর ইউনিয়ন।http://horidhaliup.khulna.gov.bd/site/page/8049a518-d4ce-49b1-9405-3ae227402e83/▣%20এক%20নজরে%20ইউনিয়ন  নদনদী   কপোতাক্ষ নদ  নাছিরপুর খাল  প্রতাপকাটী খাল  শাল্তা নদী  হাউলী খাল।  শিক্ষাপ্রতিষ্ঠান   হরিঢালী কপিলমুনি মহিলা ডিগ্রী কলেজ   কপিলমুনি মহাবিদ্যালয়   হরিঢালী ইউনিয়ন মাধ্যমিক বিদ্যালয়   ইউ আর এস এইচ মাধ্যমিক বিদ্যালয়   হাবিবনগর সিনিয়ার মাদ্রাসা   তথ্যসূত্র   বিষয়শ্রেণী:পাইকগাছা উপজেলার ইউনিয়ন
উইলিয়াম লিওন ম্যাককেঞ্জি কিং (ডিসেম্বর ১৭, ১৮৭৪ - জুলাই ২২, ১৯৫০), সাধারণত ম্যাকেনজি কিং নামেও পরিচিত, তিনি ১৯৪০ এর দশক থেকে প্রভাবশালী কানাডিয়ান নেতা ছিলেন।  তিনি দশম কানাডার প্রধানমন্ত্রী হিসাবে ১৯৯২ সালের ২৯ ডিসেম্বর, ১৯২১ থেকে ২৮ শে জুন, ১৯26২ অবধি দায়িত্ব পালন করেছিলেন; ২৫ সেপ্টেম্বর, ১৯২৬ থেকে ৭ আগস্ট, ১৯৩০; এবং ২৩ শে অক্টোবর, ১৯৩৫ থেকে ১৫ নভেম্বর, ১৯৮৮ সাল পর্যন্ত। তিনি ২২ বছরের পদে অধিষ্ঠিত একটি লিবারাল ছিলেন, তিনি কানাডার ইতিহাসে সবচেয়ে দীর্ঘকালীন প্রধানমন্ত্রী ছিলেন।   তথ্যসূত্র   বিষয়শ্রেণী:১৮৭৪-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:কানাডার প্রধানমন্ত্রী বিষয়শ্রেণী:নিউমোনিয়ায় মৃত্যু বিষয়শ্রেণী:কানাডীয় অ-কল্পকাহিনী লেখক বিষয়শ্রেণী:কানাডীয় দিনলিপিকার বিষয়শ্রেণী:কানাডীয় অর্থনীতিবিদ বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:স্কটিশ বংশোদ্ভূত কানাডীয় ব্যক্তি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:দ্বিতীয় বিশ্বযুদ্ধের রাজনৈতিক নেতা বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডার রাজার প্রিভি কাউন্সিলের সদস্য
__NOTOC__ ১৩৬ জুলীয় বর্ষপঞ্জীর একটি অধিবর্ষ যেটি শনিবার দিয়ে শুরু। সেই সময়ে এই বছর কম্মোদাস ও সিভিকা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৯ বছর; রোম প্রতিষ্ঠার বছর)। এই বছরকে ১৩৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৩৬
ফার্সি নীল প্রধানত তিনটি ধাঁচের হয়: একটি উজ্জ্বল মাঝারি নীল; একটি মাঝারি ফার্সি নীল (মাঝারি ধূসরাভ নীল যা কিছুটা রক্তবেগুনির মতো); এবং অন্যটি হলো এক ধরনের কালচে নীল ঘরানার রঙ যা ফার্সি রক্তবেগুনি, গাঢ় ফার্সি নীল বা রেজিমেন্টাল নামেও পরিচিত, এটা অনেকটা ওয়েব রঙ রক্তবেগুনির কাছাকাছি।  ইরান তথা পারস্যের সাথে যুক্ত অন্যান্য রঙগুলির মধ্যে রয়েছে ফার্সি পিঙ্ক, ফার্সি গোলাপি, ফার্সি লাল, ফার্সি তালিয়া, ফার্সি কমলা এবং ফার্সি সবুজ।  রকমফের মাঝারি ফার্সি নীল  ডানপাশে বা উপরে প্রদর্শিত ফার্সি নীলের মাঝারি আভার রঙটি হলো মাঝারি ফার্সি নীল। আইএসসিসি-এনবিএস রঙের তালিকায় এটিকে ফার্সি নীল বলে অন্তর্ভুক্ত করা হয়েছে, তালিকায় এটির ভুক্তি নাম্বার #১৭৮।  ফার্সি রক্তবেগুনি  ডানপাশে বা উপরে প্রদর্শিত নীলাভ বেগুনি রঙটি হলো ফার্সি রক্তবেগুনি বা ফার্সি ইন্ডিগো। ইংরেজিতে এটি রেজিমেন্টাল রঙ নামেও পরিচিত (খুবই কম)। রঙটিকে রেজিমেন্টাল বলার কারণ হলো ১৯ শতকে এটি সাধারণত নৌবাহিনীর ইউনিফর্মগুলির জন্য অনেক দেশেই ব্যবহার হতো।  পারস্য থেকে প্রাপ্ত একটি পণ্যের সাথে সম্পর্কিতার জন্য এটির নামকরণ করা হয়েছে ফার্সি রক্তবেগুনি। পণ্যটি ছিলো রক্তবেগুনি রঙের ফার্সি কাপড়।  ইংরেজিতে রঙের নাম হিসেবে রেজিমেন্টাল (বর্তমানে যেটি পার্সিয়ান ইন্ডিগো) শব্দটির নথিভুক্ত প্রথম ব্যবহার হয় ১৯১২ সালে।Maerz and Paul A Dictionary of Color New York:1930 McGraw-Hill Page 203 (It is also stated under the entry on Persian Blue on page 201 that the color on Plate 47 Color Sample C10 (regimental) is a [darker] tone of Persian Blue.); color sample of Regimental: Page 117 Plate 47 Color Sample C10  তথ্যসূত্র  বিষয়শ্রেণী:রং (বর্ণ) বিষয়শ্রেণী:নীলের বর্ণচ্ছটা
এলা সান তো তিজিভাইরি () একটি গ্রিক লোকগান (টসিফটেটেলি)। এর তাল  মাত্রার। এর সঙ্গীত রচনা করেছেন গ্রীক ভাসিলিস কাজৌলিস। গ্রীক গানের কথা লিখেছেন ভাসিলিস কাজৌলিস।  এই গানের একটি অনুরূপ গান রয়েছে। এর নাম ক্রাতা গিয়া তো তেলোস (), (হিব্রু: Bakafe Shel Stelios)। এর সঙ্গীত রচনা করেছেন গ্রীক পান্তেলিস থালাসিনোস। গ্রীক গানের কথা লিখেছেন ইলিয়াস কাতসুলিস। হিব্রু গীতিকার লিখেছেন সিয়ন কেডেম।  এর আরেকটি অনুরূপ গান রয়েছে। এর নাম ডোব্রে ডোশুল ()। বুলগেরিয়ান গ্লোরিয়া এর সঙ্গীত রচনা করেছেন এবং সেই সঙ্গে বুলগেরিয়ান গানের কথাও লিখেছেন গ্লোরিয়া।   আরও দেখুন    সিফতেটেলি  গ্লোরিয়া (বুলগেরিয়ান গায়িকা)   রেফারেন্স   বিষয়শ্রেণী:গীতিকার অজানা বিষয়শ্রেণী:গানের বছর অজানা
গাজীপুর রউফিয়া কামিল মাদ্রাসা যশোর জেলার অভয়নগর উপজেলার একটি উল্লেখযোগ্য আলিয়া মাদ্রাসা। এটি উপজেলার গাজীপুর নামক গ্রামে অবস্থিত একটি প্রাচীন ইসলামি শিক্ষা প্রতিষ্ঠান। ১৯৫৪ সালে মোহাম্মাদ মেছের আলী কাজী নামে এক ইসলাম প্রচারক এই মাদ্রাসাটি প্রতিষ্ঠা করেন। এটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা, পাশাপাশি মাদ্রাসার দাখিল ও আলিম পরীক্ষার জন্য বাংলাদেশ মাদ্রাসা শিক্ষাবোর্ডের নিয়ন্ত্রণে রয়েছে। মাদ্রাসার ইআইআইএন নাম্বার ১১৫৫২২ এবং এমপিও নাম্বার ৫৫০১০৩২৪০১। মাদ্রাসার বর্তমান অধ্যক্ষের নাম মোহাম্মাদ আব্দুল ওয়াদুদ। জাতীয় শিক্ষা সপ্তাহ ২০২২ উপলক্ষে এই মাদ্রাসাটি উপজেলার শ্রেষ্ঠ শিক্ষা প্রতিষ্ঠানের পুরস্কার লাভ করে।   ইতিহাস  অভয়নগর উপজেলার পীর ও আধ্যাত্নিক ব্যক্তি এবং গাজীপুর কাজী খানকা শরীফের প্রতিষ্ঠাতা শাহ সূফী মৌলভী মোহাম্মাদ মেছের আলী কাজী ১৯৫৪ সালে তার পীর কাজী আব্দুর রউফ থেকে নির্দেশিত হয়ে এই মাদ্রাসাটি প্রতিষ্ঠা করেন। তার পীর আব্দুর রউফের নাম থেকেই এটি রউফিয়া মাদ্রাসা নামকরণ করা হয়। মাদ্রাসাটি প্রতিষ্ঠা করার ক্ষেত্রে গ্রামের স্থানীয় ব্যক্তিবর্গ সাহায্য করেছিলো, প্রাথমিক অবস্থায় চাচের বেড়া ও খড়ের ছাউনী একটি ঘর নির্মাণ করা হয়।  ২০০৬ সালের এই মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি ১২৮৪ টি মাদ্রাসার সাথে আরবি বিশ্ববিদ্যালয়ে স্থানান্তরিত করা হয়।   শিক্ষা কার্যক্রম  এই মাদ্রাসায় দাখিল শ্রেণী থেকে শুরু করে আলিয়া মাদ্রাসার সর্বোচ্চ শ্রেণী কামিল শ্রেণী পর্যন্ত রয়েছে। মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।   তথ্যসূত্র    বহিঃসংযোগ   ফেসবুকে গাজীপুর রউফিয়া কামিল মাদ্রাসা  বিষয়শ্রেণী:যশোর জেলার আলিয়া মাদ্রাসা বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অভয়নগর উপজেলা বিষয়শ্রেণী:বাংলাদেশের কামিল মাদ্রাসা বিষয়শ্রেণী:যশোর জেলার মহাবিদ্যালয়
__NOTOC__ ১৮৬১ গ্রেগরীয় বর্ষপঞ্জীর একটি সাধারণ বছর।   ঘটনাবলী   ১৮৬১ সালের মে মাসে নোবেল বিজয়ী কবি রবীন্দ্রনাথ ঠাকুর রাত ২:২৭ মিনিটে পিতা মহর্ষি দেবেন্দ্রনাথ ঠাকুরের বাড়িতে জন্মগ্রহণ করেন।  কুতুবে দাওয়ান, মুজাদ্দিদে যমান, হাকীমুল উম্মত "হযরত মাওলানা আশরাফ আলী থানভী চিশতী(র:)" জন্মগ্রহণ করেন ১৮৬১ সালের ৮ই এপ্রিল। এবং মৃত্যু ১৯শে জুলাই ১৯৪৩ সাল। মৃত্যুকালে তার বয়স হয়েছিলো বিরাশী বৎসর তিন মাস এগারো দিন। (সুত্র:-এমদাদিয়া লাইব্রেরী প্রকাশিত এবং হযরত মাওলানা শামছুল হক(র:)ফরিদপুরী অনুবাদিত "বেহেশতী জেওর" 'প্রথম ভলিউম' পূণর্মুদ্রণ ডিসেম্বর ২০১১ (ISBN/984-8382-03-7) থেকে নেয়া)   জন্ম    জানুয়ারি-মার্চ    এপ্রিল-জুন   ৭ মে - রবীন্দ্রনাথ ঠাকুর, বাঙালি সাহিত্যিক ও কবি (মৃ. ১৯৪১ (১৩৪৮ বঙ্গাব্দ))।   জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৮৬১